ANEXA NR. 2

la H.C.L. nr. ……… / ……………

REGULAMENT

privind desfăşurarea procedurii de atribuire a autorizaţiilor taxi permanente

Art. 1.  (1) Serviciul de transport public de bunuri sau persoane în regim de taxi poate fi efectuat de către operatorii de transport sau taximetriştii independenţi numai dacă deţin autorizaţie taxi.


(2) Autorizarea se poate realiza pentru transportul de persoane sau pentru transportul de bunuri, după caz.

Art. 2. Autorizaţiile pentru executarea serviciului public de transport persoane sau bunuri în regim de taxi precum şi  Autorizaţiile taxi vor fi eliberate de Primăria Municipiului Timişoara şi au o valabilitate egală cu licenţa de transport, respectiv cu licenţa de execuţie pe vehicul.

Art. 3. Pentru obţinerea autorizaţiei taxi solicitantul va prezenta documentele specificate în Normele metodologice pentru aplicarea prevederilor Legii nr. 38 / 2003, şi cele solicitate de Primăria Municipiului Timişoara,după cum urmează:

A. Operatorii de transport:

i. Cererea solicitantului;

ii. Certificatul de înmatriculare la Oficiul registrului comerţului al operatorului de transport ca agent economic, persoană juridică:

iii. Codul fiscal al agentului economic;

iv. Declaraţie notarială din care să reiasă cota de participare a operatorului de transport şi a membrilor familiei în alte firme de transport de persoane în regim de taxi;

v. Licenţa de transport pentru localitatea de sediu sau exemplarul de serviciu al acesteia pentru o filială, sucursală sau punct de lucru din alt judeţ, eliberată de către agenţia Autorităţii Rutier Române unde operatorul are sediul;

vi. Licenţele de execuţie pe vehicul pentru taxiurile care vor fi utilizate sub licenţa de transport sau sub exemplarul de serviciu al acesteia, după caz, valabilă pentru localitatea respectivă, numită localitate de autorizare;

vii. Contractele individuale de muncă ale conducătorilor auto utilizaţi în localitatea de autorizare, angajaţi pe perioadă nedeterminată vizate de autoritatea publică competentă, potrivit legii;

viii. Atestatele profesionale ale conducătorilor auto angajaţi ca taximetrişti. Operatorul de transport taxi trebuie să facă dovada că are ca angajaţi proprii cel puţin atâţia conducători auto câte licenţe de execuţie pe vehicule deţine pentru localitatea respectivă;

ix. Certificatul de înmatriculare al autovehiculului;

x. Dovada deţinerii legale a autovehiculului în conformitate cu prevederile Legii nr.38 şi a normelor metodologice de aplicare a acesteia Ordinul ministrului administraţiei publice nr.257/2003;

xi. Dovada că toate taxiurile sunt deservite printr-un dispecer taxi, sub rezerva că după obţinerea autorizaţiei taxi va prezenta copie de pe contractul de deservire încheiat cu un dispecer taxi;

xii. Recomandarea din partea Camerei taximetriştilor, ca filială a Camerei Naţionale a Taximetriştilor din România, sau din partea filialei unei asociaţii profesionale reprezentative existente, care se va elibera gratuit de către aceasta.

xiii. Contract de asistenţă tehnică cu un service autorizat;

xiv. Certificat de plată a impozitelor şi taxelor către bugetul local.

B. Taximetristul independent:
i. Cererea solicitantului;

ii. Autorizaţia eliberată pentru executarea unei activităţi economice, conform Legii 507/2002;

iii. Licenţa taxi eliberată de agenţia Autorităţii Rutiere Române din judeţul de domiciliu sau reşedinţă;

iv. Licenţa pe vehicul pentru autovehiculul utilizat, deţinut în proprietate sau cu contract de leasing, eliberată de  Autorităţii Rutiere Române;

v. Atestatul de pregătire profesională valabil;

vi. Certificatul de înmatriculare al autovehiculului;

vii. Dovada deţinerii legale a autovehiculului în conformitate cu prevederile Legii nr.38 şi a normelor metodologice de aplicare a acesteia Ordinul ministrului administraţiei publice nr.257/2003;

viii. Dovada vechimii în activitatea de taximetrie;

ix. Dovada că taximetristul este deservit de un dispecer taxi, sub rezerva că va prezenta, după obţinerea autorizaţiei taxi, copie de pe contractul de deservire încheiat cu un dispecer taxi.

x. Recomandarea din partea Camerei taximetriştilor, ca filială a Camerei Naţionale a Taximetriştilor din România, sau din partea filialei unei asociaţii profesionale reprezentative existente, care se va elibera gratuit de către aceasta.

xi. Contract de asistenţă tehnică cu un service autorizat.

xii. Certificat de plată a impozitelor şi taxelor către bugetul local.

Art. 4. Actele solicitate se vor prezenta în original şi copie, la dosar fiind depuse copiile ce vor fi autentificate de către funcţionarul de la Biroul de Relaţii Publice la preluare.

Art. 5. Autorizaţiile taxi se vor acorda în limita numărului de autorizaţii stabilit prin hotărâre a consiliul local.

Art. 6. Numărul de autorizaţii taxi solicitate de operatorii de transport, înscrise in cererea de acordare, nu va putea depăşii 30% din totalul autorizaţiilor taxi stabilite pentru grupa operatorilor de transport.

Art. 7. În baza autorizaţiei taxi eliberate se va aplica pe portierele din spate un autocolant care conţine numărul de ordine atribuit.

Art. 8. Numărul autorizaţiei taxi va fi identic cu numărul de ordine atribuit în urma evaluării pe baza criteriilor de departajare şi va începe cu numărul 1.

Art. 9. Se vor exclude de la autorizare vehiculele care nu acumulează un minim de 5 puncte acordate pentru aspectul exterior şi interior după cum urmează:

1. aspect exterior:

a. parbriz, lunetă, geamuri laterale;




1 punct;

b. starea caroseriei;






1 punct;

c. sistemul de iluminare şi semnalizare; 



1 punct;

d. sistemul închidere uşi;



 

1 punct;

2. aspect interior:
a. tapiţerie completă habitaclu curată, prinsă corespunzător;

1 punct;

b. tapiţerie, stabilitate şi confort  scaun pasager şi banchetă spate;
1 punct;

c. portbagaj (liber, curat); 






1 punct.

Art. 10. În cazul în care numărul de autorizaţii taxi solicitate pentru una din grupe depăşeşte numărul autorizaţiilor taxi stabilite pentru grupa respectivă Primăria Municipiului Timişoara prin Compartimentul Transport Public va efectua o departajare pe baza următoarelor criterii:

A. Pentru grupa taximetriştilor independenţi

1. În funcţie de vechimea autovehiculului:

a. până la 1 an:
 
se acordă
 20 puncte

b. de la 1 la 2 ani:
 se acordă
 18 puncte

c. de la 2 la 3 ani:
 se acordă
 16 puncte

d. de la 3 la 4 ani:
 se acordă
 14 puncte

e. de la 4 la 5 ani:
 se acordă
 12 puncte

f. de la 5 la 6 ani:
 se acordă
 10 puncte

g. de la 6 la 7 ani:
 se acordă
   9 puncte

h. de la 7 la 8 ani:
 se acordă
   8 puncte

i. de la 8 la 9 ani:
 se acordă
   7 puncte

j. de la 9 la 10 ani: 
 se acordă
   6 puncte

k. peste 10 ani:
 
se acordă
   3 puncte

2. În funcţie de vechimea activităţii de taximetrist:
Dacă taximetristul independent a efectuat, anterior depunerii cererii de autorizare taxi, transport de persoane în regim de taxi pe teritoriul municipiului Timişoara se acordă următorul punctaj:
a. peste 7 ani




 20 puncte

b. între 6 şi 7 ani



 18 puncte

c. între 5 şi 6 ani



 16 puncte

d. între 4 şi 5 ani



 14 puncte

e. între 3 şi 4 ani



 12 puncte

f. între 2 şi 3 ani



   9 puncte

g. între 1 şi 2 ani



   6 puncte

h. sub 1 an dar nu mai puţin de 6 luni
   3 puncte

3. Pentru dotările suplimentare ale autovehiculelor:

a. sistem de climatizare:


2 puncte;

b. acţionare electrică a geamurilor
1 punct;

c. airbag pasageri:



3 puncte;

d. Sistem frânare ABS


3 puncte.

Art. 11. Din punctajul total realizat se scad câte 5 puncte pentru fiecare prejudiciu sau rabat de la calitatea serviciilor sancţionate de către reprezentanţii Primăriei Municipiului Timişoara respectiv ai Poliţiei Rutiere.

Art. 12. (1) În caz de egalitate de puncte autorizaţia se va atribui celui care a obţinut punctajul mai mare la criteriul A1.


(2) Dacă egalitatea se păstrează autorizaţia se va atribui celui care a obţinut punctajul mai mare la criteriul A2.

B.   Pentru grupa operatorilor de transport:

(1) În cazul în care numărul de autorizaţii taxi solicitate depăşeşte numărul de autorizaţii taxi alocate grupei respective se va aplica un criteriu de departajare pe baza căruia fiecare operator poate primi un număr de autorizaţii taxi permanente, proporţional cu numărul de autorizaţii taxi solicitate, înscrise în cererea de acordare.

(2) Departajarea se va face procentual, în funcţie de numărul total de autorizaţi taxi alocate pentru grupa respectivă raportat la numărul total de autorizaţi taxi solicitate în cadrul grupei.

Art. 13. În vederea obţinerii autorizaţiei pentru executarea serviciului public de transport bunuri/persoane în regim de taxi, solicitanţii, persoane juridice (operatori de transport) precum şi persoane fizice autorizate în baza Legii 507 / 2002 (taximetrişti independenţi), vor avea achitate toate impozitele şi  taxele prevăzute de lege către bugetul local al municipiului Timişoara şi către bugetul de stat.

Art. 14. Taximetriştii care au avut două abateri, sancţionate de către reprezentanţii Primăriei Municipiului Timişoara respectiv ai Poliţiei Rutiere, nu vor fi autorizaţi.

Art. 15. Dosarele cu actele solicitate în vederea obţinerii autorizaţiei taxi se vor depune la registratura Primăriei Municipiului Timişoara camera 12.

Art. 16. Eliberarea autorizaţiilor taxi se va efectua în conformitate cu prevederile Legii nr. 38/2003 şi a normelor metodologice de aplicare a acesteia aprobate prin Ordinul ministrului administraţiei publice nr.257/2003.

